ai4bharat/Pralekha huggingface dataset:
பிரதமர் அலுவலகம்
உத்கலா தினமான இன்று ஒடிசா மக்களுக்கு பிரதமர் வாழ்த்து
உத்கலா தினம் என்று அழைக்கப்படும் ஒடிசா மாநிலம் உருவான நாளான இன்று, பிரதமர் திரு.நரேந்திர மோடி ஒடிசா மக்களுக்கு வாழ்த்துகளைத் தெரிவித்துள்ளார்.
பிரதமர் வெளியிட்டுள்ள சுட்டுரைச் செய்தியில், “உத்கலா தினம் என்ற திருநாளுக்கு எனது நல்வாழ்த்துகள். ஒடிசாவின் தனித்துவமான கலாச்சாரத்திற்கு நான் தலைவணங்குகிறேன். இந்தியாவின் வளர்ச்சிக்கு ஒடிசா மக்கள் அளப்பரிய பங்களிப்பு செய்துள்ளனர். இந்த மாநிலத்தின் மக்கள் மகிழ்ச்சியும், நல்ல உடல் நலமும் கிடைக்கப் பெறுவார்களாக” என்று கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
கோவிட்-19 நோயில் இருந்து குணம் பெற்றவர்கள் எண்ணிக்கை சுமார் 21 லட்சத்தை நெருங்கியது
குணம் பெறுவோர் விகிதம் இன்னும் அதிகரித்தது - இன்று 74 சதவீதமாக இருந்தது.
சிகிச்சை பெறுவோர் எண்ணிக்கையைவிட குணம் அடைந்தவர்களின் எண்ணிக்கை 3 மடங்கு அதிகம்
கோவிட்-19 நோய் பாதிப்பு ஆளானவர்களில், நிறைய பேர் குணம் அடைந்து வீடு திரும்பும் நிலையில் மற்றும் மிதமான பாதிப்புக்கு ஆளாகி வீட்டில் தனிமைப்படுத்தல் சிகிச்சையில் இருந்து குணம் ஆனவர்கள் எண்ணிக்கை அதிகரித்த நிலையில், இந்தியாவில் இந்த நோயில் இருந்து குணம் பெற்றவர்கள் எண்ணிக்கை சுமார் 21 லட்சத்தை எட்டியது. தீவிரமாக மருத்துவப் பரிசோதனை செய்தல், விரிவான தடமறிதல் மற்றும் சிறப்பான சிகிச்சை ஆகிய விஷயங்களை செம்மையாக அமல் செய்த காரணத்தால், குணம் பெற்றவர்கள் எண்ணிக்கை 20,96,664 ஆக உயர்ந்துள்ளது. ஆக்சிஜன் தேவைப்படும் நிலைக்குச் செல்வதைத் தவிர்த்தல் உள்ளிட்ட சிகிச்சை முறையில் கவனம் செலுத்துதல், சிறந்த நிபுணத்துவம் பெற்ற டாக்டர்கள் ஐசியூ மற்றும் மருத்துவமனைப் பணிகளில் ஈடுபடுத்தப்படுதல், ஆம்புலன்ஸ் வசதிகளை மேம்படுத்துதல் ஆகியவற்றின் காரணமாக இந்த வாய்ப்பு உருவாகியுள்ளது.
கடந்த 24 மணி நேரத்தில் 58,794 பேர் குணம் ஆகியுள்ளனர். இதையடுத்து கோவிட் - 19 பாதிப்புக்கு ஆளானவர்களில் குணம் பெற்றவர்கள் விகிதம் 74 சதவீதமாக  ஆக உயர்ந்துள்ளது. கடந்த பல மாதங்களாக குணம் அடைவோர் எண்ணிக்கை தொடர்ந்து அதிகரித்துக் கொண்டிருக்கிறது என்பதை பிரதிபலிப்பதாக இது அமைந்துள்ளது.
இந்தியாவில் 6,86,395 பேர் சிகிச்சையில் உள்ளனர். குணம் பெற்றவர்களின் எண்ணிக்கை 14 லட்சமாக  ஆக உள்ளது. இதன் காரணமாக சிகிச்சையில் இருப்போர் சதவீதம் 24.19 ஆக உள்ளது.
பரிசோதனை மூலம் ஆரம்பக் கட்டத்திலேயே நோய் பாதிப்பைக் கண்டறிதல் , தொடர் கண்காணிப்பு மற்றும் தொடர்புத் தடமறிதல், உரிய சமயத்தில் சிறந்த மருத்துவ சிகிச்சை அளித்தல் ஆகியவை காரணமாக, தொற்றுநோயால் மரணம் அடைபவர்களின் எண்ணிக்கை உலக சராசரியைவிடக் குறைவாக உள்ளது. . இவற்றின் காரணமாக, சிகிச்சையில் இருப்பவர்களில் வென்டிலேட்டர் வசதி தேவைப்படுவோர் எண்ணிக்கையும் குறைவாக உள்ளது.
(
பாதுகாப்பு அமைச்சகம்
குடியரசு தினக் கொண்டாட்டங்கள் 2021
2021 ஜனவரி 26 அன்று நடைபெறவுள்ள 72-வது குடியரசு தின விழவில் இந்தியாவின் ராணுவ வலிமை, சமூக மற்றும் பொருளாதார வளர்ச்சி ஆகியவை புதுதில்லியில் உள்ள கம்பீரமான ராஜபாதையில் காட்சிப்படுத்தப்படும்.
17 மாநிலங்கள் மற்றும் யூனியன் பிரதேசங்களில் இருந்து 32 அலங்கார ஊர்திகள், பல்வேறு அமைச்சகங்கள்/துறைகளில் இருந்து ஒன்பது அலங்கார ஊர்திகள், பாதுகாப்பு அமைச்கத்தின் ஆறு அலங்கார ஊர்திகள் ஆகியவை நாட்டின் கலாச்சார பாரம்பரியம், பொருளாதார வளர்ச்சி மற்றும் ராணுவ வலிமை ஆகியவற்றை பறைசாற்றும்.
பள்ளிக் குழந்தைகள் நாட்டுபுறக் கலைகள் மற்றும் கைவினைகளில் தங்களது திறமைகளை வெளிப்படுத்துவார்கள். ஒடிசாவின் பஜசல் நடனம், ஃபிட் இந்தியா இயக்கம் மற்றும் தற்சார்பு இந்தியா ஆகியவை காட்சிப்படுத்தப்படும். சுமார் 400 குழந்தைகள் குடியரசு தின விழாவில் பங்கேற்கிறார்கள். தில்லி தமிழ் சங்க பள்ளிகளின் சார்பில் வண்ணமிகு கலாச்சார நிகழ்ச்சி நடைபெறும்.
வங்க தேச முப்படைகளில் இருந்து 122 வீரர்கள் அணிவகுப்பில் கலந்து கொள்வார்கள். நாட்டுக்காக தங்கள் இன்னுயிர் நீத்த வீரர்களுக்கு தேசிய போர் நினைவு சின்னத்தில் பிரதமர் திரு நரேந்திர மோடி அஞ்சலி செலுத்துவதில் இருந்து குடியரசு தின நிகழ்ச்சிகள் தொடங்கும். பின்னர் ராஜபாதையில் உள்ள மேடைக்கு வரும் பிரதமரும், இதர பிரமுகர்களும் அணிவகுப்பை பார்வையிடுவார்கள்.
பாரம்பரிய முறைப்படி தேசிய கொடி ஏற்றப்பட்டு, 21 குண்டுகள் முழங்க தேசிய கீதம் இசைக்கப்படும். பின்னர் அணிவகுப்பு மரியாதையை குடியரசுத் தலைவர் திரு ராம்நாத் கோவிந்த் ஏற்றுக்கொள்வார். முப்படைகளின் வலிமைகள் மற்றும் சாகசங்கள் இந்நிகழ்வின் போது பறைசாற்றப்படும். ரஃபேல், ஜாகுவர், மிக்-29 ஆகியவை அணிவகுப்பில் இடம் பெறும்.
தேசிய கீதம் இசைக்கப்பட்டு, மூவண்ண பலூன்கள் பறக்கவிடப்பட்டு குடியரசு தின நிகழ்ச்சி இனிதே நிறைவுறும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே
காணவும்: https://pib.gov.in/PressReleasePage.aspx?PRID=1692251
ஊரக வளர்ச்சி அமைச்சகம்
ஊரகப் பகுதிகளில் மகளிர் சுயஉதவிக் குழுக்கள் உற்பத்தி செய்யும் பொருட்களுக்கு உள்நாட்டிலும், வெளிநாட்டிலும் பொதுமக்களிடையே பெரும் வரவேற்பு இருக்கும் – அமைச்சர் கிரிராஜ் சிங்
ஊரக வளர்ச்சித் துறை, இணைய வழிப் பொருட்கள் விநியோகம் செய்யும் பிளிப்கார்ட்டும் இடையே புரிந்துணர்வு ஒப்பந்தம் கையெழுத்து
இந்தியாவில் இணையவழி பொருட்கள் விநியோகம் செய்யும் பிளிப்கார்ட் நிறுவனம் மற்றும் இந்திய அரசின் ஊரக வளர்ச்சித் துறை அமைச்சகம் இடையே தீன்தயாள் அந்தியோதயா திட்டத்தின் கீழ் புரிந்துணர்வு ஒப்பந்தம் கையெழுத்தாகி உள்ளது. தேசிய ஊரக வாழ்வாதார இயக்கத்தின் கீழ் உள்ளூர் வர்த்தகத்தை மேம்படுத்தவும் சுயஉதவிக் குழுக்களின் பொருட்களை விற்பனை செய்வதற்கும், குறிப்பாக இந்த உற்பத்தியாளர்களை மின்னணு வர்த்தகத்தில் இணைப்பதற்கும் இந்த புரிந்துணர்வு ஒப்பந்தம் உதவி செய்யும் என்று எதிர்பார்க்கப்படுகிறது. இதன் மூலம் ஊரகப் பகுதியைச் சேர்ந்த மக்கள் சுய வேலைவாய்ப்பு பெறுவதற்கும், தொழில் தொடங்குவதற்கும் வாய்ப்பாக அமைவதோடு பிரதமரின் தற்சார்பு இந்தியா திட்டத்திற்கு ஆதரவளிப்பதாகவும் இருக்கும். ஊரக வளர்ச்சி மற்றும் பஞ்சாயத்துராஜ் அமைச்சர் திரு.கிரிராஜ் சிங், ஊரக வளர்ச்சித் துறை இணையமைச்சர் சாத்வி நிரஞ்சன் ஜோதி ஆகியோர் முன்னிலையில் தேசிய ஊரக வாழ்வாதார இயக்க இணை இயக்குனர் திரு.சரண்ஜித் சிங், பிளிப்கார்ட்டின் தலைமை வர்த்தக விவகாரங்கள் பிரிவு அதிகாரி திரு.ரஜ்னீஷ் குமார் ஆகியோர் இந்த ஒப்பந்தத்தில் இன்று கையெழுத்திட்டனர்.
நிகழ்ச்சியில் பேசிய அமைச்சர் திரு. கிரிராஜ் சிங், ஊரகப் பொருளாதாரத்தின் முதுகெலும்பாக சுயஉதவிக் குழுக்கள் இருப்பதாகவும், இந்தக் குழுக்களைச் சேர்ந்தவர்களின் ஆண்டு வருமானம் குறைந்தபட்சம் ரூ.1 லட்சமாக அதிகரிக்க வேண்டும் என்ற இலக்கை நோக்கி தமது அமைச்சகம் பயணிப்பதாகவும் குறிப்பிட்டார். இந்த நோக்கத்தை நிறைவேற்ற உதவிபுரியும் நிறுவனங்கள் அனைத்துடனும் இணைந்து பணியாற்ற அமைச்சகம் விரும்புவதாகவும், அந்த வகையில் தேசிய ஊரக வாழ்வாதார இயக்கமும். பிளிப்கார்ட்டும் இணைந்து செயல்பட இருப்பதாகவும் அவர் கூறினார்.
இந்தியாவிலும், வெளிநாடுகளிலும் இணைய வர்த்தகத்தில் ஊரகப் பகுதிகளில் உள்ள சுயஉதவிக் குழுக்களின் உற்பத்திப் பொருட்கள் பொதுமக்களிடையே பெரும் வரவேற்பைப் பெறும் என்று தாம் நம்புவதாக கூறிய அமைச்சர், இந்த வர்த்தக வாய்ப்பை ஊரகப் பகுதி மக்கள் சிறந்த முறையில் பயன்படுத்திக் கொள்வார்கள் என்று எதிர்பார்ப்பதாகவும் குறிப்பிட்டார்.
பிளிப்கார்ட் நிறுவனத்தின் 10 கோடி வாடிக்கையாளர்களுக்கு ஊரக மகளிர் தங்களது உற்பத்திப் பொருட்களை விற்பனை செய்ய முடியும் என்றும் அவர் கூறினார். கைவினைக் கலைஞர்கள், நெசவாளர்கள், கலைப்பொருட்களை உருவாக்கும் திறமை உள்ள அதே நேரத்தில் போதுமான அளவு பொதுமக்களை சென்றடைய இயலாதோருக்கு பிளிப்கார்ட்டின் சந்தை வாய்ப்பு கிடைக்க “சமர்த்” திட்டத்தின் வாயிலாக இந்த புரிந்துணர்வு ஒப்பந்தம் மேற்கொள்ளப்பட்டுள்ளது.
ஊரக வளர்ச்சித் துறை அமைச்சகத்தின் தேசிய ஊரக வாழ்வாதார இயக்கத்தின் கீழ் 28 மாநிலங்கள் மற்றும் 6 யூனியன் பிரதேசங்களின் 706 மாவட்டங்களில் 6768 ஒன்றியங்களைச் சேர்ந்த 7.84 கோடி பெண்களைக் கொண்ட 71 லட்சம் சுயஉதவிக் குழுக்கள் உள்ளன. இந்தக் குழுக்களை சார்ந்த மகளிரின் உற்பத்திப் பொருட்கள் இவ்வாறு பிளிப்கார்ட் மூலமாக சந்தைப்படுத்தப்படுவதன் வாயிலாக ஊரக ஏழை மகளிரின் வாழ்க்கைத் தரமே முற்றிலும் மாறிவிடும் வாய்ப்பைத் தருவதாக இந்த புரிந்துணர்வு ஒப்பந்தம் இருக்கக் கூடும். இதன் காரணமாக அவர்களது பொருளாதார சமூக மாற்றம் உறுதிப்படுத்தப்பட உள்ளது.
சமூக நிதி மற்றும் அதிகாரமளித்தல் அமைச்சகம்
சமூக பொருளாதார மாற்றத்தையும், நிலைத்த மேம்பாட்டையும் நோக்கமாக கொண்ட ஆராய்ச்சி நடவடிக்கைகள் மற்றும் கொள்கை வரைவுக்கென டி.ஏ.ஐ.சி.க்கும் ஜே.என்.யு.க்கும் இடையே புரிந்துணர்வு ஒப்பந்தம்
புதுதில்லி ஜன்பர்த்தில் உள்ள டாக்டர் அம்பேத்கர் சர்வதேச மையம், டி.ஏ.ஐ.சி.க்கும், புதுதில்லி ஜவஹர்லால் நேரு பல்கலைக்கழகம், ஜே.என்.யு.வுக்கும் இடையே சமூக பொருளாதார மாற்றத்தையும், நிலைத்த மேம்பாட்டையும் நோக்கமாக கொண்ட ஆராய்ச்சி நடவடிக்கைகள் மற்றும் கொள்கை வரைவுக்கென இன்று  புதுதில்லியில் புரிந்துணர்வு ஒப்பந்தம் கையெழுத்தாகியது.
பிரதமர் தொடங்கி வைத்த டி.ஏ.ஐ.சி., சமூக பொருளாதார மாற்றத்திற்கான தரமான ஆராய்ச்சி மேற்கொள்வதற்கான அதிநவீன மையமாகும். பல்கலைக்கழக மானியக் குழுவால் மீச்சிறப்பு பல்கலைக்கழக அந்தஸ்தை பெற்றுள்ள ஜே.என்.யு., கல்வி மற்றும் ஆராய்ச்சிக்கான உலகப் புகழ் பெற்ற மையமாகும். ஜே.என்.யு. உலகெங்கும் உள்ள பல்கலைக்கழகங்களுடன் ஆராய்ச்சி கூட்டங்கள், மாநாடுகள் மற்றும் பதிப்புகள் தொடர்பான புரிந்துணர்வு ஒப்பந்தங்களை செய்து கொண்டுள்ள பல்கலைக்கழகமாகும்.
இந்த இரண்டு அமைப்புகளுக்கும் இடையே இன்று கையெழுத்தான புரிந்துணர்வு ஒப்பந்தம் இரு தரப்பினரும் இணைந்து எதிர்காலத்தில் பரஸ்பர நன்மைக்காக பணியாற்றக் கூடிய அடிப்படை மற்றும் கல்வி ஆராய்ச்சி திட்டங்களை வரையறை செய்வதை நோக்கமாக கொண்டது. இரு தரப்புக்கும் தொடர்புடைய ஆராய்ச்சியாளர்களிடையே ஒத்துழைப்பை ஆதரிப்பது, இரு தரப்புக்கும் இடையே ஒத்துழைப்பு கட்டமைப்பை ஏற்படுத்துவது ஆகியனவும் இந்த புரிந்துணர்வு ஒப்பந்தத்தின் நோக்கங்களாகும்.
நீர்வளத் துறை அமைச்சகம்
அசுத்தமான நிலத்தடிநீர் குறித்த ஆய்வு
மத்திய நிலத்தடி நீர் வாரியம் ஆண்டுக்கு ஒருமுறை ஆழமற்ற நீர்த்தேக்கங்களின் நிலத்தடி நீர் தரத்தை தொடர்ந்து கண்காணித்து வருகிறது. பல்வேறு அறிவியல்பூர்வமான ஆய்வுகளின் நிலத்தடி நீர் தர தரவுகள் மற்றும் நிலத்தடி நீர் தர கண்காணிப்புகள் நாட்டின் பெரும் பகுதிகளில் நிலத்தடி நீர் குடிநீருக்கு ஏற்றதாக உள்ளது என கூறுகிறது. எனினும் பல மாநிலங்களில் சில பகுதிகள் உப்புத்தன்மை, ஆர்சனிக், ஃபுளோரைடு, இரும்புச்சத்து, நைட்ரேட் மற்றும் கன உலோகங்களால் பி.ஐ.எஸ்.சின் அனுமதிக்கப்பட்ட அளவுக்கு மேல் அசுத்தமாக உள்ளது. மாநில வாரியான தகவல்கள் கீழே கொடுக்கப்பட்டுள்ளன.
நிலத்தடி நீர் பாதிக்கப்பட்ட மாவட்டங்களின் விவரம்
|
|
வ.எண்
|
|
மாநிலம்
|
|
உப்புத்தன்மை
|
|
ஃபுளோரைட்
|
|
நைட்ரேட்
|
|
அர்சானிக்
|
|
1 மி.கிராம்க்கு கூடுதலாக
|
|
கன உலோகம்
|
|
காரீயம்
|
|
கேட்மியம்
|
|
குரோமியம்
|
|
|
|
|
|
23
|
|
தமிழ்நாடு
|
|
23
|
|
19
|
|
27
|
|
9
|
|
2
|
|
3
|
|
1
|
|
5
|
|
|
|
யூனியன் பிரதேசம்
|
|
-
|
|
-
|
|
-
|
|
-
|
|
-
|
|
-
|
|
-
|
|
-
|
|
5
|
|
புதுச்சேரி
|
|
-
|
|
-
|
|
-
|
|
|
|
-
|
|
-
|
|
-
|
|
-
|
|
|
|
மொத்த மாவட்டங்கள்
|
|
212
|
|
335
|
|
386
|
|
153
|
|
301
|
|
93
|
|
24
|
|
30
|
|
|
|
மொத்த மாநிலம்
|
|
15
|
|
20
|
|
21
|
|
21
|
|
26
|
|
14
|
|
9
|
|
10
மாநிலங்களவையில் இன்று கேள்வி ஒன்றுக்கு எழுத்துபூர்வமாக அளித்த பதிலில் மத்திய நீர் ஆதாரங்கள், நதிகள் மேம்பாடு மற்றும் கங்கை புனரமைப்புத் துறை இணையமைச்சர் திரு. அர்ஜுன் ராம் மேக்வால் அளித்த பதிலில் இந்த தகவல் உள்ளது.
அறிவியல் மற்றும் தொழில்நுட்பத்துறை
சமுதாய அளவிலான தண்ணீர் சுத்திகரிப்பு அமைப்புக்கான தொழில்நுட்பத்தை சிஎஸ்ஐஆர்-சிஎம்இஆர்ஐ பகிர்ந்து கொண்டது
மேற்கு வங்க மாநிலம் ஹவுராவை சேர்ந்த திருவாளர்கள் கேப்ரிகார்ன் அக்வா பிரைவேட் லிமிடெட் என்னும் நிறுவனத்துடன் சமுதாய அளவிலான தண்ணீர் சுத்திகரிப்பு அமைப்புக்கான தொழில்நுட்பத்தை சிஎஸ்ஐஆர்-சிஎம்இஆர்ஐ இன்று பகிர்ந்து கொண்டது.
சிஎஸ்ஐஆர்-சிஎம்இஆர்ஐ, துர்காப்பூர், இயக்குநர், பேராசிரியர்  ஹரிஷ் ஹிராணியின் முன்னிலையில் மெய்நிகர் தளம் ஒன்றின் மூலம் இந்த தொழில்நுட்ப பகிர்வு நடைபெற்றது.
நிகழ்ச்சியில் பேசிய பேராசிரியர் ஹிராணி, "எளிதில் கிடைக்கும் பொருட்களான மணல், ஜல்லி ஆகியவற்றை கொண்டு செயல்படும் இந்த அமைப்பு ஒரு மணி நேரத்திற்கு 10 ஆயிரம் லிட்டர் தண்ணீரை சுத்திகரிக்கும் திறனோடு செயல்படும்," என்றார்.
மேலும் பேசிய அவர், மூன்று கட்டங்களாக தண்ணீரை சுத்திகரிக்கும் இந்த அமைப்பு, அனுமதிக்கப்பட்ட அளவுகளில் தண்ணீரைச் சுத்திகரிப்பதாக தெரிவித்தார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662808
-----
(Visitor Counter : 107
பிரதமர் அலுவலகம்
பிரதமர் திரு நரேந்திர மோடி மற்றும் ஆஸ்திரேலிய பிரதமரின் இந்தியாவுக்கான சிறப்பு வர்த்தக தூதர் மாண்புமிகு டோனி அபாட் ஆகியோருக்கிடையேயான சந்திப்பு
ஆஸ்திரேலிய பிரதமரின் இந்தியாவுக்கான சிறப்பு வர்த்தக தூதர் எனும் முறையில் 2021 ஆகஸ்ட் 2 முதல் 6 வரை இந்தியாவில் பயணம் மேற்கொண்டுள்ள முன்னாள் ஆஸ்திரேலிய பிரதமர் மாண்புமிகு டோனி அபாட்டை பிரதமர் திரு நரேந்திர மோடி இன்று சந்தித்தார்.
இருதரப்பு வர்த்தகம், முதலீடு மற்றும் பொருளாதார ஒத்துழைப்பு ஆகியவற்றை வலுப்படுத்தி இந்திய-ஆஸ்திரேலிய விரிவான யுக்திசார்ந்த கூட்டின் முழுப் பலனையும் அடைவதற்கான வழிகளை இரு தலைவர்களும் ஆலோசித்தனர்.
இந்தியா மற்றும் ஆஸ்திரேலியாவுக்கு இடையே பொருளாதார ஒத்துழைப்பை மேம்படுத்துவது, கொவிட்-19 பெருந்தொற்றால் ஏற்பட்டுள்ள பொருளாதார சவால்களை சிறப்பான முறையில் எதிர்கொண்டு, நிலையான, பாதுகாப்பான மற்றும் வளமான இந்திய-பசிபிக் பிராந்தியத்திற்கான பகிர்ந்துகொள்ளப்பட்டுள்ள லட்சியத்தை அடைவதற்கு இரு நாடுகளுக்கும் உதவியாக இருக்கும் என்று அவர்கள் வலியுறுத்தினர்.
இந்தியா மற்றும் ஆஸ்திரேலியாவுக்கு இடையே சமீப காலங்களில் சிறப்பான முறையில் வளர்ந்து வரும் கூட்டு குறித்து திருப்தி தெரிவித்த பிரதமர் திரு மோடி, இந்த பயணத்தில் பிரதமர் திரு மோரிசன் மற்றும் முன்னாள் பிரதமர் திரு அபாட்டின் பங்களிப்புக்கு பாராட்டு தெரிவித்தார்.
பிரதமர் திரு மோரிசனுடன் கடந்த வருடம் தாம் மேற்கொண்ட காணொலி உச்சி மாநாட்டை நினைவுக் கூர்ந்த பிரதமர், நிலைமை சீரடைந்தவுடன் பிரதமர் திரு மோரிசனை இந்தியாவுக்கு வரவேற்க தாம் ஆவலுடன் உள்ளதாக கூறினார்.
2020 ஜூன் 4 அன்று பிரதமர் திரு மோடி மற்றும் ஆஸ்திரேலிய பிரதமர் திரு ஸ்காட் மோரிசன் இடையே நடைபெற்ற தலைவர்களுக்கான காணொலி உச்சி மாநாட்டில், இருதரப்பு உறவு யுக்திசார்ந்த கூட்டாக மேம்பட்டது. இதன் கீழ் பரஸ்பர நலனுக்கான வர்த்தகம் மற்றும் பொருளாதார நடவடிக்கைகளை விரிவுப்படுத்த உறுதி எடுத்துக்கொண்ட இந்தியாவும் ஆஸ்திரேலியாவும், விரிவான இருதரப்பு பொருளாதார ஒத்துழைப்பு ஒப்பந்தத்தை மீண்டும் செயல்படுத்த முடிவெடுத்தன. இந்த பகிரப்பட்ட லட்சியத்தின் பிரதிபலிப்பாக மாண்புமிகு டோனி அபாட்டின் தற்போதைய இந்தியப் பயணம் அமைந்துள்ளது.
---
(
பிரதமர் அலுவலகம்
பிரதமர் திரு நரேந்திர மோடி, கென்யாவின் முன்னாள் பிரதமர் ரைலா அமோலோ ஒடிங்கா இடையிலான சந்திப்பு
பிரதமர் திரு நரேந்திர மோடி தற்போது தனிப்பட்ட பயணம் மேற்கொண்டு இந்தியாவில் உள்ள கென்யாவின் முன்னாள் பிரதமர் ரைலா அமோலோ ஒடிங்காவை இன்று சந்தித்தார். பத்தாண்டுகளாக உள்ள தனிப்பட்ட உறவுகள் பற்றி இருதலைவர்களும் தங்கள் நட்புறவை பரிமாறிக்கொண்டனர்.
சுமார் மூன்றரை ஆண்டுக்குப் பின்னர், திரு ஒடிங்காவைச் சந்தித்தது பற்றி பிரதமர் மோடி மகிழ்ச்சி வெளியிட்டார். 2008 முதல் இந்தியாவிலும், கென்யாவிலும் பல்வேறு கலந்துரையாடல்களில் பங்கு பெற்றதை பிரதமர் சுட்டிக்காட்டினார். 2009 மற்றும் 2012-ல் குஜராத்தில் நடைபெற்ற துடிப்பான குஜராத் உச்சிமாநாட்டில் கென்யா அளித்த ஆதரவை அவர் நினைவு கூர்ந்தார்.
பரஸ்பரம் நன்மை அளிக்கக்கூடிய விஷயங்கள் குறித்து இரு தலைவர்களும் விவாதித்தனர். இந்தியா-கென்யா உறவுகளை மேலும் வலுப்படுத்துவது குறித்த தமது உறுதிப்பாட்டை பிரதமர் தெரிவித்தார்.
திரு ஒடிங்கா நல்ல உடல் நலத்துடன் திகழவும், வருங்கால முயற்சிகளில் வெற்றி பெறவும் பிரதமர் மோடி, தமது வாழ்த்துக்களைத் தெரிவித்துக் கொண்டுள்ளார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
இந்திய சாலையோர வியாபாரிகளின் தேசிய சங்கத்தின் 16-வது கூட்டத்தில் திரு.ஹர்தீப் எஸ் புரி உரை
இந்தியாவின் பொருளாதார வளர்ச்சியில், சாலையோர வியாபாரிகள் முக்கியப் பங்கு வகிப்பதாக, மத்திய வீட்டுவசதி மற்றும் நகர்ப்புற விவகாரங்கள் துறை அமைச்சர் திரு.ஹர்தீப் சிங் புரி கூறியுள்ளார். புதுதில்லியில், இந்திய சாலையோர வியாபாரிகளின் தேசிய சங்கத்தின்  16-வது கூட்டத்தில் உரையாற்றிய அவர், வலிமையான பிணைப்புகள் மற்றும் நகர்ப்புற முறைசாரா பொருளாதாரத்திலும், சாலையோர வியாபாரிகளின் பங்களிப்பு குறிப்பிடத்தக்கது என்றார்.
‘ஆக்கிரமிப்பாளர்கள் என்ற நிலையிலிருந்து சுய-வேலைவாய்ப்பு பெற்றவர்கள்‘ என்ற இன்றைய கூட்டத்தின் மையக்கருத்து மிகவும் பொருத்தமானது என்றும் அமைச்சர் குறிப்பிட்டார். அவர்கள் ஆக்கிரமிப்பாளர்கள் அல்ல, சுய வேலைவாய்ப்பு பெற்றவர்கள், ‘புதிய இந்தியா‘ கனவை நனவாக்குவதற்காக நம்முடன் கூட்டாக பங்களிப்பை வழங்கி வருகின்றனர் எனவும் அவர் கூறினார்.
பெருந்தொற்று பாதிப்பின்போது, 1 ஜுன், 2020 அன்று பிரதமரின் ஸ்வநிதி திட்டத்தை தொடங்கிவைத்துப் பேசிய பிரதமர், “பிரதமரின் ஸ்வநிதி திட்டம், சுய வேலைவாய்ப்பு, சுய வாழ்வாதாரம் மற்றும் தன்னம்பிக்கை“-யை வழங்குவதாக கூறியதையும் திரு.புரி சுட்டிக்காட்டினார்.
நாட்டின் 75-வது சுதந்திர தின அமிர்தப் பெருவிழாவைக் கொண்டாடி வரும் வேளையில், நாடு முழுவதுமுள்ள சாலையோர வியாபாரிகளுடன் இணைந்து, ஸ்வநிதி திருவிழாவைக் கொண்டாடுமாறும் அனைத்து மாநிலங்கள், நகராட்சிகள் மற்றும் நகர்ப்புற உள்ளாட்சி அமைப்புகளைக் கேட்டுக் கொண்டிருப்பதாகவும் மத்திய அமைச்சர் திரு.புரி தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1844213
பிரதமர் அலுவலகம்
ஜூலை 1-ந் தேதி நடைபெறும் 17-வது இந்திய கூட்டுறவு மாநாட்டில் பிரதமர் உரையாற்றுகிறார்
கருப்பொருள்: ‘அமிர்தப்பெருவிழா’: ஒத்துழைப்பின் மூலம் துடிப்பான இந்தியாவின் செழுமை
சர்வதேச கூட்டுறவு தினக்கொண்டாட்டத்தின் ஒருபகுதியாக ஜூலை 1-ந் தேதி, புதுதில்லியில் உள்ள பிரகதி மைதானத்தில் நடைபெறும் 17-வது இந்திய கூட்டுறவு மாநாட்டில் பிரதமர் திரு நரேந்திர மோடி பங்கேற்று உரையாற்றுகிறார்.
“ஒத்துழைப்பின் மூலம் செழுமை” என்ற பிரதமரின் தொலைநோக்குப் பார்வையின் அடிப்படையில் நாடு முழுவதும் கூட்டுறவு சங்கங்களை ஊக்கப்படுத்த மத்திய அரசு தொடர்ச்சியான நடவடிக்கைகளை மேற்கொண்டு வருகிறது. கூட்டுறவு இயக்கங்களை பலப்படுத்தும் நோக்கில் கூட்டுறவுக்கென தனி அமைச்சகத்தை மத்திய அரசு உருவாக்கியுள்ளது. இந்த கண்ணோட்டத்தின் அடிப்படையில் பிரதமர் இந்த நிகழ்ச்சியில் பங்கேற்கிறார்.
17-வது இந்திய கூட்டுறவு மாநாடு 2023 ஜூலை 1 மற்றும் 2-ம் தேதிகளில் நடத்தப்படவுள்ளது. இந்த மாநாட்டில் கூட்டுறவு இயக்கங்களின் மேம்பாடு, கூட்டுறவு சங்கங்கள் எதிர்கொள்ளும் சவால்கள், அவற்றை முறியடிப்பதற்கான சாத்தியக்கூறுகள், இந்திய கூட்டுறவு இயக்கங்களின் வளர்ச்சியை முன்னிறுத்திய எதிர்கால கொள்கைகள் ஆகியவை குறித்து விவாதிக்கப்படவுள்ளது. இது அமிர்தப்பெருவிழா காலத்தில் ஒத்துழைப்பின் மூலம் துடிப்பான இந்தியாவின் செழுமை என்ற கருப்பொருளின் அடிப்படையில் பல்வேறு தொழில்நுட்ப அமர்வுகள் இடம்பெறவுள்ளன. தொடக்க கூட்டுறவு சங்கம் முதல் தேசிய அளவிலான கூட்டுறவு அமைப்பைச் சேர்ந்த 3600-க்கும் மேற்பட்ட பங்குதாரர்கள், சர்வதேச கூட்டுறவு அமைப்புகளின் பிரதிநிதிகள், சர்வதேச கூட்டுறவு சார்பு நிறுவனங்களின் பிரதிநிதிகள், பல்வேறு அமைச்சகங்கள், பல்கலைக்கழகங்கள், கல்வி நிறுவனங்கள் ஆகியவற்றின் பிரதிநிதிகள் உள்ளிட்ட பலர் இந்த மாநாட்டில் பங்கேற்கின்றனர்.
சிறப்பு சேவைகள் மற்றும் கட்டுரைகள்
சென்னையில் மீன்பிடி துறைமுகத்தை பார்வையிட்டார் மத்திய அமைச்சர்
சென்னை மீன்பிடி துறைமுகத்தை, மத்திய மீன்வளத்துறை அமைச்சர் திரு கிரிராஜ் சிங் இன்று பார்வையிட்டார்.
அவருடன் மத்திய மீன்வளத்துறை செயலாளர் திரு ராஜீவ் ரஞ்சன், தமிழக அரசின் செயலாளர் திரு கோபால், சென்னை துறைமுக கழக துணைத் தலைவர் திரு பாலாஜி அருண் குமார் ஆகியோர் உடன் இருந்தனர்.
மீனவர்களுக்கான வளர்ச்சி திட்டங்கள், வசதிகள், சமூக நலத்திட்டங்கள், காப்பீடுகள் குறித்து அமைச்சர் கேட்டறிந்தார். மீனவர்களுக்கு ஓய்வூதியம் வழங்கும் திட்டமும் மத்திய அரசிடம் உள்ளதாக மத்திய அமைச்சர் கிரிராஜ் சிங் தெரிவித்தார். மீனவர்களிடம் இருந்து அவர் கோரிக்கை மனுக்களையும் பெற்றார். பத்திரிகையாளர்களுக்கு பேட்டியளித்த மத்திய அமைச்சர், மீன்பிடி துறைமுகங்களை நவீனப்படுத்தும் மத்திய அரசின் திட்டங்கள், மீனவர் நலனுக்கான திட்டங்கள் குறித்தும் எடுத்துரைத்தார்.
இவ்வாறு சென்னை துறைமுக கழக செயலாளர் வெளியிட்டுள்ள செய்தி குறிப்பில் தெரிவிக்கப்பட்டுள்ளது.
ஜல்சக்தி அமைச்சகம்
ஜல் ஜீவன் இயக்கத்தை அமல்படுத்துவதற்காக மத்திய ஜல்சக்தி அமைச்சர் அருணாச்சலப்பிரதேச முதல்வருடன் கலந்துரையாடினார்
மத்திய ஜல் சக்தி அமைச்சர் திரு. கஜேந்திர சிங் ஷெகாவத், அருணாச்சலப்பிரதேச முதல்வர் திரு.பேமா கந்துரேகார்ட்டுடன் ஜல்ஜீவன் இயக்கத்தை மாநிலத்தில் செயல்படுத்துவது குறித்து இன்று காணொளிக் காட்சி வாயிலாகக் கலந்துரையாடினார். கோவிட்டுக்கு சிகிச்சை பெற்று வருவதால் திரு. ஷெகாவத் மருத்துவமனையில் இருந்து காணொளிக் காட்சி வாயிலாகப் பங்கேற்க, அந்தக் கூட்டத்தில் ஜல்சக்தி மாநில அமைச்சர் திரு. ரத்தன் லால் கட்டாரியாவும் கலந்து கொண்டார். இந்தக் கூட்டத்தில் கூடுதல் செயலாளர் மற்றும் இயக்கத்தின் திட்ட இயக்குநர் மற்றும் அமைச்சகத்தின் பிற அதிகாரிகளும் கலந்து கொண்டனர். அருணாச்சலப் பிரதேசத்திலிருந்து, பொது சுகாதார பொறியியல் துறை அமைச்சர், தலைமைச் செயலாளர் மற்றும் பிற மூத்த அதிகாரிகள் கூட்டத்தில் கலந்து கொண்டனர்.
அருணாச்சலப் பிரதேச மாநிலத்தின் ஒவ்வொரு கிராமப்புற வீடுகளுக்கும், 2023ஆம் ஆண்டளவில் 100 சதவீதக் குழாய் இணைப்பை வழங்கும் லட்சியத்தை இலக்காகக் கொண்டு திட்டமிட்டு செயல்படுத்தி வருகிறது. இந்தச் சூழலில், மத்திய அமைச்சர், மாநில முதலமைச்சரிடையே பணியின் முன்னேற்றம் குறித்து விரிவான கலந்துரையாடல் நடைபெற்றது. கிராமப்புற மக்களின் வாழ்க்கையை மேம்படுத்துவதற்கான வாழ்க்கையை மாற்றும் பணியின் முக்கியத்துவத்தை வலியுறுத்திய மத்திய அமைச்சர், தற்போதுள்ள நீர் வழங்கல் திட்டங்களை மறுசீரமைத்தல் மற்றும் மேம்படுத்துதல் குறித்தும் அப்போது வலியுறுத்தினார். மாநிலத்தின் 5,457 கிராமங்களில், 3,823 கிராமங்கள் குழாய் நீர் வழங்கல் திட்டங்களைக் கொண்டுள்ளன, ஆனால் 2.17 லட்சம் வீடுகளில் 43,244  மட்டுமே குழாய் இணைப்புகளைக் கொண்டுள்ளன. சமுதாயத்தின் ஏழை மற்றும் விளிம்பு நிலைப் பிரிவினருக்குச் சொந்தமான மீதமுள்ள வீடுகளில் விரைவாக குழாய் இணைப்புகளை வழங்குவதற்காக, பிரச்சாரப் பயன்முறையை மேற்கொள்ளுமாறு மத்திய அமைச்சர் வலியுறுத்தினார்.
ரசாயனம் மற்றும் உரங்கள் அமைச்சகம்
பாஸ்பேட், பொட்டாசியம் உரங்களுக்கான ஊட்டச்சத்து அடிப்படையிலான மானியக் கட்டண நிர்ணயத்துக்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக் குழு கூட்டத்தில், 2020-21ம் ஆண்டுக்கு பாஸ்பேட், பொட்டாசியம் உரங்களுக்கு ஊட்டச்சத்து அடிப்படையிலான மானியக் கட்டணத்தை நிர்ணயிக்க ஒப்புதல் வழங்கப்பட்டுள்ளது.
ஒப்புதல் அளிக்கப்பட்ட ஊட்டச்சத்து அடிப்படையிலான மானியக் கட்டணம் வருமாறு;-
|
|
கிலோ ஒன்றுக்கு மானியக் கட்டணம் 
|
|
N
|
|
P
|
|
K
|
|
S
|
|
18.789
|
|
14.888
|
|
10.116
|
|
2.374
|
||
||
||
|
இந்த மானியத் திட்டத்தின் கீழ், அம்மோனியம் பாஸ்பேட் கலப்பு உரத்தையும்  சேர்ப்பதற்கு பொருளாதார விவகாரங்களுக்கான அமைச்சரவைக்குழு ஒப்புதல் வழங்கியுள்ளது.
2020-21 –ம் ஆண்டுக்கான பாஸ்பேட், பொட்டாசியம் உரங்களுக்கு வழங்கப்படும் மானியத்தால் எதிர்பார்க்கப்படும் செலவு ரூ.22,186.55 கோடி.
பாஸ்பேட், பொட்டாசியம் உரங்கள் மீது, மத்திய அமைச்சரவைக்குழு ஒப்புதல் அளித்துள்ள மானியக் கட்டணம் உர நிறுவனங்களுக்கு வழங்கப்படும்.
-------
(Visitor Counter : 124
பிரதமர் அலுவலகம்
பண்டிட் ஜஸ்ராஜ் கலாச்சார அறக்கட்டளை தொடக்க விழாவில் பிரதமர் உரையாற்றினார்
“இசை நமது உலகளாவிய கடமைகளை தெரிந்து கொள்ள வைக்கும் ஊடகமாகவும், உலகப் பற்றுகளை கடக்க உதவுகிறது”
“யோகா தினத்தின் அனுபவம் இந்திய பாரம்பரியத்திலிருந்து உலகம் பயனடைந்ததை உணர்த்துகிறது, இந்திய இசையும், மனித மனத்தின் ஆழம் வரை சென்றடையும் திறனைக் கொண்டுள்ளது”
“உலகின் ஒவ்வொரு மனிதரும் இந்திய இசையைப் பற்றி தெரிந்து கொள்ளவும், கற்கவும் அதன் பலன்களைப் பெறவும் உரிமையுடையவர்கள் இதை கவனத்தில் கொள்ள வேண்டியது நமது பொறுப்பாகும்”
“அனைத்து இடங்களிலும் தொழில்நுட்பம் ஆதிக்கம் செலுத்தும் இன்றைய யுகத்தில் இசைத் துறையிலும், தொழில்நுட்ப, ஐடி புரட்சி அவசியமாகும்”
“இன்று காசியைப் போல நாம் நமது கலை மற்றும் கலாச்சார மையங்களை மறுஉருவாக்கம் செய்து வருகிறோம்”
இந்திய சாஸ்திரிய சங்கீதத்தின் நிபுணரான பண்டிட் ஜஸ்ராஜ் பிறந்த நாளான இன்று பிரதமர் திரு.நரேந்திர மோடி அவருக்குப் புகழாரம் சூட்டினார். பண்டிட் ஜஸ்ராஜின் நித்தியமான இசை ஆளுமை பற்றி குறிப்பிட்ட பிரதமர், அவரது பெருமைமிகு பாரம்பரியத்தை பண்டிட் சாரங் தேவ் உயிர்ப்புடன் வைத்திருப்பதாக தெரிவித்தார். பண்டிட் ஜஸ்ராஜ் கலாச்சார அறக்கட்டளை தொடக்க விழாவில் காணொலி மூலம் பிரதமர் உரையாற்றினார்.
இந்திய இசை பாரம்பரிய வல்லுனர்கள் வெளியிட்ட விசாலமான ஞானம் குறித்து பிரதமர் குறிப்பிட்டார். இசையின் மகத்துவத்தை உணரும் ஆற்றல் குறித்து குறிப்பிட்ட திரு.மோடி, இந்த வகையில் இந்தியாவின் சாஸ்திரிய இசை பாரம்பரியம் மிகச் சிறப்பானது என்று கூறினார். “இசை நமது உலகளாவிய கடமைகளை தெரிந்து கொள்ள வைக்கும் ஊடகமாகவும், உலகப் பற்றுகளை கடக்க உதவுகிறது” என்று பிரதமர் தெரிவித்தார்.
இந்தியாவின் மிக வளமான கலை, கலாச்சார பாரம்பரியத்தை பாதுகாப்பதை பண்டிட் ஜஸ்ராஜ் அறக்கட்டளை லட்சியமாக கொண்டுள்ளது என்று பிரதமர் பாராட்டினார். இந்த தொழில்நுட்ப யுகத்தில் இரண்டு முக்கிய அம்சங்கள் குறித்து அறக்கட்டளை கவனம் செலுத்த வேண்டுமென்று அவர் கேட்டுக் கொண்டார். முதலாவதாக இந்திய இசை உலகமயமாக்கல் சூழலில் அதன் அடையாளத்தை உருவாக்க வேண்டும். யோகா தினத்தின் அனுபவம் இந்திய பாரம்பரியத்திலிருந்து உலகம் பயனடைந்ததை உணர்த்துகிறது, இந்திய இசையும், மனித மனத்தின் ஆழம் வரை சென்றடையும் திறனைக் கொண்டுள்ளது. ““உலகின் ஒவ்வொரு மனிதரும் இந்திய இசையைப் பற்றி தெரிந்து கொள்ளவும், கற்கவும் அதன் பலன்களைப் பெறவும் உரிமையுடையவர்கள் இதை கவனத்தில் கொள்ள வேண்டியது நமது பொறுப்பாகும்” என்று அவர் கூறினார்.
இரண்டாவதாக அனைத்து இடங்களிலும் தொழில்நுட்பம் ஆதிக்கம் செலுத்தும் இன்றைய யுகத்தில் இசை துறையிலும், தொழில்நுட்ப, தகவல் தொழில்நுட்பப் புரட்சி அவசியமாகும் என்று பிரதமர் கூறினார். இசைக்காக தங்களை அர்ப்பணித்துள்ள ஸ்டாட் அப்-கள் இந்திய இசைக்கருவிகள் மற்றும் பாரம்பரியத்தை அடிப்படையாக கொள்ள வேண்டும் என்று அவர் வலியுறுத்தினார். காசியை போல கலை, கலாச்சார மையங்களை மறுஉருவாக்கம் செய்யும் முயற்சிகள் குறித்து அவர் விளக்கினார். சுற்றுச்சூழல் பாதுகாப்பு மற்றும் இயற்கையை நேசிக்கும் தன்மையில் இந்தியா வைத்துள்ள நம்பிக்கையை உலகிற்கு உணர்த்தியுள்ளதாக பிரதமர் கூறினார். “பாரம்பரியத்துடன் கூடிய இந்தியாவின் வளர்ச்சிப் பாதையில் அனைவருக்குமான முயற்சிகள் சேர்க்கப்பட வேண்டுமென்று கூறி அவர் உரையை நிறைவு செய்தார்.